CSI: NY

CSI: NY er en amerikansk kriminalserie som gikk på CBS fra 2004 til 2013. Serien handler om en fiktiv kriminalteknisk avdeling i New York-politiet. Den er en spin-off fra CSI: Crime Scene Investigation. Den ble introdusert i en episode av CSI: Miami der en av Miami-etterforskerne reiste til New York i jakten på en drapsmistenkt. New York-serien er mye blodigere enn Miami-serien, og første sesong ble filmet i et hardt, blått lys. 

Kjenningsmelodien heter «Baba O'Riley» og er i likhet med de to andre CSI-seriene laget og fremført av The Who.

Stil og særtrekk
I motsetning til tradisjonelle krimserier spiller teknologien en svært viktig rolle i CSI seriene. Høyteknologiske laboratorier og finurlige tekniske apparater blir brukt ved hver mordgåte, og ofte er det her sakene blir oppklart. Serienes bruk av hi-tech og futuristiske hjelpemidler har ført til at seriene har blitt nevnt som delvis Science Fiction serier. Forutenom dette så kjennetegnes CSI seriene av at det brukes uvanlige kameravinkler, At mange episoder har lange sekvenser hvor eksperimenter, tester, og andre tekniske metoder er portrettert i detalj og ikke minst de detaljerte tekniske diskusjonene mellom CSI etterforskerne. CSI:NY skiller seg ut fra de to andre CSI seriene ved at den er mer blodig, er mørkere, at den fokuserer mer på etterforskernes personlige liv samt at den har flere innslag av galgenhumor. 

Handling
Serien følger New York politiets CSI-avdeling (åstedsgranskere,) som ved hjelp av høyteknologiske metoder, samt konvensjonell etterforskning løser drapssaker i New York, spesielt bydelen Manhattan. Teamet ledes av Mac Taylor som ofte må stri med vanskelige overordnede, presse og av og til hans egen psyke.

Rollefigurer
 Mac Taylor (Gary Sinise), er etterforsker og leder for New York politiets CSI-enhet. Han er født og oppvokst i Chicago. Taylor var offiser i marineinfanteriet før han gikk inn i Politiet, og var blant annet utstasjonert i Libanon da den amerikanske ambassaden der ble bombet. Han var gift med Claire Conrad, som ble drept i terrorangrepene mot World Trade Center 11. september 2001, noe som preger han gjennom alle sesongene.

 Stella Bonasera (Melina Kanakaredes), er etterforsker i CSI-teamet. Hun er halvt gresk, halvt italiensk og oppvokst i fosterhjem i USA. Hun var politibetjent i New York politiet før hun ble etterforsker ved CSI-enheten. Hun samarbeider tett med Mac Taylor, og de er nære venner på fritiden.

 Danny Messer (Carmine Giovinazzo), er etterforsker i CSI-teamet. Han er født og oppvokst i New York. Han hadde tilknytninger til den voldelige gjengen Tanglewood Boys i oppveksten, noe som gjør at han har god kjennskap til gjengkriminalitet. Etter at han hadde gjennomført politiskolen ble han plukket opp av Mac Taylor som så på Messer som en lovende etterforsker. Han har et nært forhold til kollega Lindsay Monroe, som etterhvert utvikler seg til et kjærlighetsforhold. I sesong 5 gifter de seg, og får en datter sammen. Når serien ender er Lindsay gravid med deres andre barn (en sønn).

 Don Flack (Eddie Cahill), er drapsetterforsker ved New York-politiet. Han er ikke en del av CSI-enheten, men samarbeider mye med enheten. Han har lite tålmodighet med mistenkte og karakteriseres som en politi av den gamle skolen. Flack kommer fra en politifamilie, hvor de fleste mannlige familiemedlemmene jobber i politiet. Han er god venn med etterforsker Danny Messer.

 Dr.Sheldon Hawkes (Hill Harper), er etterforsker i CSI-teamet. Han startet som rettsmedisiner ved CSI avdelingen, men i sesong 2 forlater han obduksjonsrommet til fordel for felten. Hawkes var et skolelys, og gikk ut av college allerede som 18 åring. Han er utdannet kirurg, men sluttet i jobben etter at han mistet to pasienter på kort tid.

 Lindsay Monroe (Anna Belknap), er etterforsker i CSI-teamet. Hun begynner ved New Yorks CSI avdeling når etterforsker Aiden Burn får sparken. Monroe jobbet som etterforsker ved CSI avdelingen i Montana i tre år før hun fikk tilbud om jobb ved CSI NY, og fikk til slutt sin drøm oppfylt om å flytte til en storby som New York. Hun gifter seg med Danny Messer i sesong 5, og de får en datter, Lucy. 

Dr.Sid Hammerback (Robert Joy), er rettsmedisiner i CSI-teamet. Han blir beskrevet som en "off-the-charts genius" som nylig byttet ut kokke-karrieren for å bli rettsmedisiner. Med sine karakteristiske CliC briller og sin noe drøye humor, blir han ansett som en hårreisende fyr som har en tendens til å overforklare. Han har hatt flere nær-døden opplevelser.

Adam Ross (AJ Buckley), er labtekniker ved CSI-enheten. Han er fra Phoenix, Arizona. Han blir fremstilt som en sensitiv gutt, noe som sannsynligvis har noe med at faren hans mobbet han, mentalt eller fysisk, i hans barndom. Han har en kjærlighet for Guitar Hero og var den beste i sin klasse i medisin studie.

 Aiden Burn (Vanessa Ferlito), var etterforsker ved CSI-teamet. Hun må forlate CSI-teamet i den andre episoden i sesong 2, etter at hun blir fristet til å klusse med beviser i saken mot D.J Pratt, som var siktet for å ha voldtatt en rekke kvinner, deriblant hennes venninne. D.J Pratt drepte, og brente senere Aiden Burn.

 Sesonger 
Sesong Sendt mellom  Sendt i Norge  Episoder  Seertall 1 22. september 2004 - 18. mai 2005 23 13,6mill 2 28. september 2005 - 17. mai 2006 24 14,2mill3 20. september 2006 - 16. mai 2007 ? - 5. desember 2007 24 13,9mill4 26. september 2007 - 21. mai 2007 12. desember 2007 - 26. november 2008 21 11,3mill5 24. september 2008 - 14. mai 2009 3. desember 2008 - ? 25 13,03mill6 23. september 2009 - 26. mai 2010 9. desember 2009 - Høst 2010 25 12,66mill7 24. september 2010 - Vår 2011 24 ?

 Referanser 

Eksterne lenker


NY
Kategori:Krimserier fra USA
Kategori:Dramaserier fra USA
Kategori:Politi-TV-serier fra USA
Kategori:Spin-off TV-serier
Kategori:TV-produksjoner på CBS
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene